Sefotaksim
Sefotaksim - keng spektrli, III avlod sefalosporinlar guruhiga kiruvchi yarim sintetik antibiotik. Parenteral yuborish uchun qo'llaniladi. Bir qator bakterial infektsiyalarni davolash uchun ishlatiladi. Xususan, qo'shma infeksiyalar, tos a'zolarining yallig'lanish kasalliklari, meningit, pnevmoniya, siydik yo'llari infeksiyalari, sepsis, gonoreya va sellyulitni davolash uchun ishlatiladi. U tomir yoki mushak ichiga inyektsiya yo'li bilan yuboriladi. Umumiy nojo'ya ta'sirlar orasida ko'ngil aynish, allergik reaksiyalar va inyeksiya joyida yallig'lanish bo'lishi mumkin. Yana bir nojo'ya ta'siri - Clostridium difficile diareyasi kelib chiqishi mumkin. Ilgari penitsillinga anafilaksiya bo'lgan odamlarga tavsiya etilmaydi. Homiladorlik va laktatsiya davrida foydalanish nisbatan havfsizdir. U III avlod sefalosporinlar oilasiga mansub va bakteriya hujayra devoriga ta'sir qiladi. Sefotaksim 1976-yilda kashf etilgan va 1980-yilda tijorat maqsadlarida qo'llanila boshlangan. U Jahon sog'liqni saqlash tashkilotining asosiy dorilar ro'yxatiga kiritilgan. U universal dori sifatida mavjud.